นายอรรถพล ใหญ่สว่าง โฆษกสำนักงานอัยการสูงสุด เปิดเผยถึงการส่งหนังสือยุบพรรคไทยรักไทยให้ กกต.ว่า ตามหนังสือของอัยการสูงสุดที่ส่งคืนให้ กกต.นั้น อัยการยืนยันที่จะส่งพยานหลักฐานและสำนวนยุบพรรคไทยรักไทยให้ พล.ต.อ.วาสนาเพิ่มลาภ กกต.ในฐานะนายทะเบียนพรรคการเมือง แจ้งความเห็นการชี้มูลความผิดเกี่ยวกับพฤติการณ์การกระทำของพรรคไทยรักไทยตามที่ถูกกล่าวหาว่ากระทำผิดในใดของ พ.ร.บ.ว่าด้วยพรรคการเมือง พ.ศ.2541 มาตรา 66นายอรรถพล กล่าวด้วยว่า การส่งหนังสือดังกล่าว กกต.ได้ร้องขอต่ออัยการไม่ให้เปิดเผยรายละเอียดเกี่ยวกับหลักการและเหตุผลในหนังสือของอัยการสูงสุดแล้ว และพ.ต.อ.ประเสริฐ สุทธิสน ผู้อำนวยการประชาสัมพันธ์ กกต.ที่เป็นผู้แทน กกต.รับหนังสือจากอัยการรับปากว่า กกต.จะพยายามให้ความร่วมมือ เพื่อทำตามหลักการในหนังสืออัยการ ก็ถือว่าเป็นสัญญาณที่ดีต่อความร่วมมือของนายทะเบียนพรรคการเมืองอย่างไรก็ตาม อัยการหวังว่าจะได้รับร่วมมือจาก กกต.ที่จะส่งหนังสือยุบพรรคไทยรักไทยพร้อมส่งสำนวนชี้มูลความผิดพรรคไทยรักไทยชัดเจน กลับมาให้อัยการสูงสุดพิจารณาภายในวันที่ 27 มิถุนายน เพื่อจะดำเนินการตาม พ.ร.บ.ว่าด้วยพรรคการเมือง มาตรา 67 ส่งเรื่องให้ศาลรัฐธรรมนูญวินิจฉัยสั่งยุบพรรคต่อไปทรท.ยังเชื่อไม่ถูกยุบชี้แค่กก.บริษัทผิด
ใครเป็นผู้ส่งหนังสือยุบพรรคไทยรักไทยให้ กกต.ว่าตามหนังสือของอัยการสูงสุดที่ส่งคืนให้ กกต. 
นายอรรถพล ใหญ่สว่าง